14/09/2012 | Administración LocalMunicipal
Porto do Son
Aprobación definitiva da Ordenanza reguladora do funcionamento da praza de abastos do Concello de Porto do Son

ANUNCIO Ao abeiro do disposto no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro da Ordenanza reguladora do desenvolvemento de actividades e servizos no Concello de Porto do Son, unha vez que se elevou a definitivo o acordo de aprobación inicial, e que é do seguinte teor literal: “ORDENANZA REGULADORA DO FUNCIONAMENTO DA PRAZA DE ABASTOS DO CONCELLO DE PORTO DO SON CAPÍTULO I.–DISPOSICIÓNS XERAIS Artigo 1. O Concello de Porto do Son ten atribuídas as competencias en materia de mercados segundo o establecido nos artigos 25.2 g e 26.1b da Lei 7/1985, do 2 de abril, reguladora das bases do réxime local, nos artigos 50.2g e 81. b da Lei 5/1997, do 22 de xullo, de administración local de Galicia, na Lei 13/2010, do 17 de decembro, do comercio interior de Galicia e na Lei 7/1996, do 15 de xaneiro, de ordenación do comercio minorista. Artigo 2.1.–A presente ordenanza ten por obxecto a regular o réxime de funcionamento e a actividade comercial que se desenvolva no recinto da praza de abastos municipal.2.–Está excluída do ámbito de aplicación desta ordenanza a venda ambulante con vehículos ou postos móbiles ou desmontables, ou de calquera outro tipo que teñan carácter non permanente e situados fóra do lugar establecido no punto anterior. Artigo 3.1.–A praza de abastos está integrada no seu conxunto polos postos e as instalacións ou dependenzas auxiliares.2.–Os postos de venda e espazos destinados a vendedores e servizos clasifícanse nos seguintes tipos: a) Postos fixos. b) Postos eventuais. Artigo 4.1.–O comercio na praza de abastos será exercido polos titulares dos postos, logo da súa concesión polo órgano municipal competente, que os faculte para prestar o servizo mediante o uso privativo deses bens de dominio publico.2.–No interior da praza de abastos prohíbese a venda ambulante e calquera outra práctica comercial que non sexa a dos propios postos 3.–Na praza de abastos municipal unicamente se autoriza a venda de productos alimenticios. Non obstante, con carácter excepcional e de xeito motivado, o órgano municipal competente poderá autorizar actividades diferentes coa finalidade de mellorar os servizos que se ofrecen aos usuarios da praza de abastos. Artigo 5.1.–Todos os productos alimentarios que se introduzan no recinto da praza de abastos, deberán acreditar as suficientes garantías hixiénico-sanitarias, de acordo co establecido no Real Decreto 640/2006, do 26 de maio, e nas demais disposicións aplicables.2.–Os productos alimenticios que entren na praza de abastos quedarán afectos ao abastecemento da poboación, e non poderán ser revendidos a outros minoristas nin destinados a aplicacións industriais. Para a entrada na praza de abastos destes productos poderáselles requirir aos entradores o documento- declaración acreditativo da propiedade, a súa orixe ou o lugar de adquisición, unidades e peso e aqueloutros datos que se consideren axeitados. Artigo 6.1.–Para a manipulación e despacho de productos alimentarios nos postos da praza de abastos esixirase o carné de manipulador de alimentos expedido polo organismo sanitario competente.2.–Os vendedores terán á vista as existencias dos artigos que expendan, sen que poidan apartar, seleccionar ou ocultar parte deles. Así mesmo, o órgano municipal competente poderá ordenar que sexan postos á venda incluso os que se atopen depositados nas cámaras frigoríficas. Artigo 7.1.–Os días e horas de apertura e peche do mercado serán fixados polo órgano municipal competente cunha antelación suficiente, de acordo coa normativa xeral que regule o comercio minorista e os mercados municipais e previa consulta cos comerciantes da praza de abastos. No mesmo acordo determinarase o horario de carga e descarga das mercadorías que vaian expenderse na praza.2.–Os vendedores de postos fixos poderán entrar e saír da praza de abastos unha hora antes ou despois do horario da súa apertura para prepararen ou retiraren as súas mercadorías, así como nas horas destinadas á carga e descarga. CAPÍTULO II.–USO E OCUPACIÓN DOS POSTOS FIXOS Artigo 8.1.–Corresponde ao Concello de Porto do Son a cesión da explotación dos postos mediante o outorgamento das correspondentes concesións administrativas.2.–Constitúe o obxecto da concesión o dereito a ocupar de modo privativo e con carácter exclusivo un dos postos da praza de abastos, coa obriga e a finalidade de destinalo á venda polo miúdo dos produtos alimenticios para os que estivese clasificado. Artigo 9. O órgano municipal competente determinara o número, modalidade, situación e dimensións dos postos fixos da praza de abastos, o que se consignará nun plano debidamente numerado. Artigo 10.1.–O outorgamento das concesións dos postos da praza de abastos efectuarase en réxime de concorrencia á oferta economicamente máis ventaxosa, de conformidade co establecido na normativa de patrimonio das Administracións Públicas e na normativa de réxime local.2.–As concesións outorgaranse por un prazo de dez anos prorrogables por períodos de cinco anos ata un máximo de vinte. Artigo 11.1.–A concesión da ocupación de cada un dos postos outórgalle ao seu titular o dereito ao uso e ao aproveitamento do respectivo posto, en orde á venda de xéneros ou artigos da clase previamente establecida, sen que poida variarse a industria ou o comercio que se exerza nel de acordo coa concesión outorgada, salvo autorización municipal expresa.2.–O órgano competente para a adxudicación das concesións sobre os postos poderá autorizar o cambio de actividade á que estaban destinados concorrendo algunha das seguintes circunstancias: a) Cando a licitación para a adxudicación da concesión sobre o posto quedase deserta. b) Cando a actividade á que se pretenda dedicar o posto non exista na praza de abastos ou de existir estea infrarrepresentada.3.–Os cambios de actividade deberán solicitarse ao órgano de adxudicación o cal, antes de resolver, someterá a información pública por un prazo de quince días soltos a solicitude no taboleiro de anuncios do concello e na praza de abastos a fin de que poidan presentarse as alegacións oportunas. As solicitude de cambio de actividade resolveranse no prazo de tres meses desde a súa presentación e, de non recaer resolución expresa, entenderanse desestimadas. Artigo 12.1.–Os concesionarios están obrigados a rexentar o respectivo posto, por si mesmos ou por medio de familiares cos que convivan ou traballadores asalariados.2.–No suposto de que o concesionario non vaia rexentar o posto persoalmente, esta circunstancia deberá comunicarse ao concello coa debida antelación. En caso contrario, presumirase que a concesión foi cedida sen autorización e, previa instrucción do correspondente procedemento, poderá a declararse a extinción da concesión, sen prexuízo da imposición das sancións que correspondan.3.–A falta de asistencia ao posto do concesionario ou dos terceiros habilitados para a súa explotación durante un período de sesenta días no prazo dun ano sen causa xustificada, determinará a declaración de vacante do posto. Artigo 13. Os titulares de postos exercerán a súa actividade durante as horas de servizo ao público da praza de abastos. Artigo 14.1.–Declararase vacante todo posto non ocupado por espazo de dous meses consecutivos sen autorización do órgano competente para outorgar a concesión.2.–Non interromperá o prazo establecido no apartado anterior a apertura do posto ou do local durante un ou varios días para o efecto de simular unha apariencia de venda ao público. Presúmese a existencia de simulación cando a cantidade e a clase de artigos postos á venda non se corresponde co que pode considerarse como actividade normal do posto.3.–Para os efectos do establecido no parágrafo anterior, non se considerará aberto ao público o posto se o tempo de atención ao publico é inferior ao 80% do horario do mercado de abastos 4.–Os concesionarios poderán establecer un día e medio á semana de peche en concepto de descanso do persoal e un mes ao ano en concepto de vacacións, debendo comunicar tal circunstancia ao concello. Artigo 15.1.–Ningunha persoa poderá ser titular de máis dun posto, agás o establecido nos apartados seguintes deste artigo 2.–No caso de existencia de postos fixos baleiros o concello, de oficio ou a solicitude de interesado, iniciará o procedemento para o outorgamento da concesión sobre o mesmo.3.–Transcorrido mais dun ano sen que un posto estea ocupado ou resultando deserto o procedemento para o outorgamento da concesión, os titulares dos postos lindeiros poderán solicitar o inicio dun novo procedemento de outorgamento podendo, neste caso, concorrer á licitación e ampliar ata un máximo dous o número de postos dos que son titulares.4.–O órgano competente para o outorgamento das concesións poderá autorizar a colocación de expositores ou mostradores unindo dous postos lindeiros co fin de dar unidade de exposición e mellorar o seu rendemento comercial no suposto previsto no parágrafo anterior. Artigo 16.1.–Os pregos que regulen o procedemento de outorgamento das concesións sobre os postos da praza de abastos conterán, como mínimo, as seguintes determinacións: a) O posto obxecto de concesión, descripción das súas características, e uso e actividades permitidos. b) A descrición das obras e instalacións que deba realizar o concesionario. c) Os requisitos que deban cumprir os licitadores. d) O prazo de outorgamento da concesión. e) O tipo de licitación da concesión. f) O canon que, no seu caso, o concesionario deba satisfacer ao concello. g) As obrigas do concesionario. h) As causas de extinción da concesión.2.–Durante a vixencia da concesión, o seu titular estará obrigado a abonar o canon que, no seu caso, se establecese, de conformidade co previsto no RD Lei 2/2004, do 5 de marzo, texto refundido da Lei reguladora das facendas locais e na Ordenanza fiscal aplicable. Artigo 17.1.–Poderán ser titulares de concesións as persoas naturais ou xurídicas nas que non concorra prohibición para contratar, segundo o disposto pola normativa de contratación do sector público, e que reúnan os requisitos legais esixidos para o desenvolvemento da actividade comercial. A concorrencia sobrevida dunha prohibición para contratar determinará a extinción da concesión.2.–Previo trámite de audiencia, o concello poderá pechar a praza de abastos durante o tempo preciso para realizar as obras de mellora que sexan necesarias para a satisfacción do interese público ou pechar ou trasladar de posto a calquera concesionario cando resulte imprescindible para a execución de obras de conservación ou mellora do recinto, para a redistribución de espazos orientada a fomentar o rendemento comercial ou en calquera outra circunstancia análoga que redunde no beneficio da xeneralidade dos usuarios. Os acordos municipais que se adopten ao respecto non xerarán dereito a indemnización para os concesionarios. CAPÍTIULO III.–DOS POSTOS EVENTUAIS Artigo 18.1.–Permitirase aos agricultores a venda de productos de tempada que proveñan exclusivamente das súas explotacións, tales como froitas, verduras, legumes, flores, patacas ou ovos.2.–Queda prohibida a revenda de todos aqueles productos previamente adquiridos en almacéns de distribución, lonxas ou a outras persoas en xeral, de todos aqueles que teñan unha orixe diferente a da explotación 3.–A venda en postos eventuais será autorizada polo órgano municipal competente, previa solicitude do interesado na que se indicará o prazo para o que se solicita e os productos cos que se vai comerciar. Non poderá obter esta autorización os profesionais da venda nin as persoas que non produza por si as mercadorías coas que pretenden comerciar.4.–As autorizacións, que serán de carácter persoal e intransferible, terán unha duración dun ano, sen posibilidade de prórroga. Nelas indicarase, o número e o lugar da situación do posto, a ocupación máxima e as datas e horarios nos que se poderá efectuar a venda, así como os productos autorizados. Artigo 19.1.–A ocupación diaria dos postos eventuais vacantes diariamente autorizarase pola Policía Local ou encargado do mercado, previa solicitude verbal.2.–Unha mesma persoa non poderá ser titular de máis dunha autorización para ocupar postos eventuais, agás que existan vacantes e non sexan solicitados por outros interesados. Artigo 20. As autorizacións de postos eventuais poderán ser revogadas polo Concello en calquera momento por razóns de interese público, sen xerar dereito a indemnización, cando resulten incompatibles coas condicións xerais aprobadas con posterioridade ao seu outorgamento, o seu titular produza danos no dominio público ou impida a súa utilización para actividades de maior interese público ou se menoscabe o uso xeral. Artigo 21.1.–Os postos eventuais só poderán instalarse os días e horas establecidos na autorización e, en todo caso, unha vez chegada a hora do peche da praza de abastos, os postos eventuais quedarán desocupados e limpos. CAPÍTULO IV.–TRANSMISIÓN E TRASPASO DE CONCESIÓNS Artigo 22.1.–Os concesionarios dos postos da praza de abastos poderán traspasar os seus dereitos sobre eles, previa autorización do órgano municipal competente para o outorgamento da concesión, e logo do pagamento das exaccións que puidesen establecerse por ese concepto. A transmisión poderá efectuarse ata seis meses antes de rematar a concesión e polo tempo que reste ata a súa extinición, sempre que o novo titular reúna as condicións esixidas aos concesionarios e preste as garantías establecidas. Na solicitude de autorización o concesionario cedente fará constar o importe da transmisión prevista.2.–O concello poderá acordar o rescate da concesión no prazo de dous meses, a contar desde a solicitude de autorización da transmisión indemnizando ao solicitante co mesmo importe que o declarado para a transmisión. Artigo 23.1.–No caso de falecemento do titular da concesión, esta poderá transmitirse aos herdeiros ou legatarios do concesionario. De terse transmitido o posto “pro indiviso” a dúas ou máis persoas, estas, no prazo de tres meses, a contar desde o falecemento, deberán comunicar ao concello quen delas sucederá na titularidade da concesión. De non facelo no prazo indicado declararase caducada a concesión.2.–De non existir disposición testamentaria, a concesión transmitirase aos herdeiros forzosos do titular, de acordo coa prelación establecida polas normas de Dereito civil.3.–Nos supostos regulados nos dous parágrafos anteriores, os herdeiros ou legatarios do concesionario deberán comunicar ao concello a morte do concesionario e a súa vontade de continuar na explotación da concesión no prazo de tres meses, contados desde o falecemento do concesionario. O incumprimento desta obriga implicará a declaración de caducidade da concesión. Artigo 24. No caso de xubilación ou declaración de incapacidade que imposibilite a explotación do posto, o titular da concesión poderá solicitarlle ao concello autorización para o seu traspaso a favor do seu cónxuxe, fillos, netos, irmáns ou sobriños. Artigo 25. A transmisión inter vivos ou mortis causa das concesións sobre os postos da praza de abastos realizarase polo tempo que lle reste de vixencia, sen prexuízo das prórrogas que resulten procedentes. CAPÍTULO V.–EXTINCIÓN DAS CONCESIÓNS E AUTORIZACIÓNS Artigo 26.1.–Sen prexuízo do disposto noutros artigos deste regulamento, as concesións de postos da praza de abastos extinguiranse polas seguintes causas: a) Morte do titular, salvo o establecido no artigo 23 desta ordenanza. b) Caducidade polo transcurso do prazo da concesión ou por calquera das outras causas previstas nesta ordenanza. c) Desaparición ou traslado da praza de abastos. d) Renuncia do titular. e) Desafectación da praza de abastos ao servizo público. f) Declaración de concurso do concesionario. g) Transmisión inter vivos da concesión sen autorización municipal. h) Declaración como vacante do posto. i) Incumprimento grave das súas obrigas polo concesionario. Para estes efectos, reputarase incumprimento grave a falta de pagamento do canon que, no seu caso, se estableza durante dous vencementos consecutivos, sen prexuízo das ampliacións do prazo de pago que resulten procedentes. j) Polas demais causas previstas nos pregos de condicións que rexerán o outorgamento das concesións.2.–No suposto de traslado da praza de abastos, outorgarase ao antigo concesionario un posto similar na nova praza polo tempo que reste da concesión.3.–Cando se produza o rescate de concesións indemnizarase aos seus titulares coa parte proporcional correspondente aos anos que restasen da concesión tomando como base o prezo de adxudicación da concesión.4.–A extinción das concesións por desaparición da praza de abastos non xerará dereito á percepción de ningunha indemnización. Artigo 27. A autorización para a instalación de postos eventuais extinguirase, ademais de polas causas previstas nas letras a), b), c), d), e), f) e i) do parágrafo 1. do artigo anterior, polas seguintes: a) Non ocupación do espazo autorizado durante un mes consecutivo sen causa xustificada. b) Pola ocupación dun espazo distinto ao autorizado. CAPÍTULO VI.–DEREITOS E OBRIGAS DOS CONCESIONARIOS Artigo 28.1.–Os concesionarios dos postos da praza de abastos terán as seguintes obrigas: a) Rexentar persoalmente ou mediante terceiros habilitados para iso o posto adxudicado. b) Os vendedores de productos alimenticios deberán estar habilitados mediante a posesión do carné de manipulador de alimentos. c) Cumprir coas disposicións aplicables en materia hixiénico- sanitaria. d) Manter en perfecto estado de conservación, aseo e limpeza os seus respectivos postos, obras e instalacións e a parte do corredor de servizos lindeira co posto e) Facer un uso axeitado das instalacións comúns do mercado, evitando a acumulación de mercadorías nos corredores e escaleiras, así como o vertido de augas residuais e lixo. f) Abrir e pechar o posto puntualmente segundo o horario establecido. g) Aboar puntualmente o canon que, no seu caso, poida establecerse e as exaccións correspondentes. h) Responder dos danos causados no posto, nas instalacións ou no propio edificio da praza de abastos. i) Empregar instrumentos de pesar e de medir axustados aos modelos autorizados. O Concello de Porto do Son, a través do persoal ao seu cargo, poderá verificar a exactitude deses instrumentos, sen prexuízo das funcións de inspección que teñan encomendadas outras Administracións Públicas j) Ter á vista os productos que comercialice sen que poidan ocultar, apartar ou seleccionar unha parte das existencias deles, salvo que pola súa cantidade ou pola forma de disposición non poidan ser expostos á vista. k) Dispor de follas de reclamacións a disposición do público. l) Declarar os datos que solicite o concello para efectos estatísticos de información e control dos prezos da praza de abastos, así como cantos outros poidan ser requiridos. m) Acatar e cumprir as ordes e instruccións que para o bo funcionamento da praza de abastos reciban dos órganos ou persoal municipal competente. n) Acatar e cumprir as instruccións recibidas das autoridades sanitarias o) Colaborar cos responsables sanitarios e municipais no exercicio das súas funcións. Artigo 29. Serán por conta do titular de cada posto, os custos de iluminación, enerxía eléctrica, teléfono, auga, refrixeración e demais servizos que instale, utilice ou consuma para o exercicio da súa actividade comercial. Artigo 30. A conservación, entretemento e limpeza do edificio, dos patios e instalacións de uso ou servizo común, así como a vixilancia da praza de abastos, dos postos, dependencias e asistencia técnica da maquinaria e instalacións do servizo común serán obrigas que asumirá o Concello de Porto do Son. Artigo 31.1.–A limpeza interior dos respectivos postos e instalacións adscritas a cada un deles será responsabilidade dos seus titulares.2.–Os titulares dos postos deberán recoller as varreduras, os refugallos, os residuos e os obxectos inservibles que resulten das súas operacións, en recipientes hermeticamente pechados que deberán xestionar segundo o establecido pola normativa aplicable. Artigo 32.1.–Os vendedores deberán vestir correcta e aseadamente a indumentaria axeitada e atenderán aos compradores coa debida amabilidade e deferencia, sen permitir que o público apalpe os artigos á venda. Así mesmo, empregarán bos modais nas súas relacións entre si, co público e cos representantes do Concello e cos outros praceiros.2.–Os vendedores deberán exhibir aos responsables sanitarios e aos funcionarios municipais da praza cantos artigos teñan para a venda, incluídos os depositados nas cámaras, armarios ou vitrinas frigoríficas, sen que poidan opoñerse ao seu recoñecemento nin á súa inutilización, caso de que sexan declarados tralo ditame da inspección sanitaria nocivos para a saúde pública.3. Os vendedores terán exposto ao público un taboleiro con prezos de todos os xéneros que expendan e, ademais, colocarán sobre as mercadorías bandeiriñas ou carteis en que se consigne o prezo por quilo, ducia ou unidade, e a clasificación do artigo, así como as demais mencións esixidas pola normativa aplicable. Artigo 33. Quédalles prohibido aos titulares dos postos e aos seus dependentes: a) Efectuar vendas por xunto. b) Pregoar a natureza e o prezo das mercadorías e chamar os compradores. c) Obstruír o tránsito nas zonas comúns da praza de abastos e expender as mercadorías fóra dos postos. d) Realizar obras e instalacións nos postos sen a previa autorización municipal. e) Mudar a clase dos artigos de venda á que se destinase o posto sen autorización municipal. f) Envolver os alimentos en papeis usados, impresos ou calquera outro que poida representar un perigo para a saúde ou non cumpra co disposto sobre o formato, o tamaño ou o peso. g) Manter no posto sacos, caixas, envases ou utensilios baleiros ou pouco limpos ou que menoscaben as condicións hixiénico- sanitarias do lugar. Artigo 34. Constitúen prohibicións específicas para os titulares dos postos, segundo a índole dos productos en venda, as seguintes: a) A venda de caza e mariscos durante as épocas de veda. b) A venda de especies que non teñan tamaños mínimos regulamentariamente esixidos. c) A venda de mariscos sen que conste a súa previa depuración e de calquera alimento perecedeiro caducado. d) A venda de carnes frescas sen procedencia acreditada polos matadoiros ou salas de despece autorizados. Artigo 35. Son dereitos dos concesionarios dos postos da praza de abastos os seguintes: a) A realización das vendas e transaccións que autoriza a concesión. b) O abastecemento de mercadorías, nas condicións e horarios que estableza, facendo uso dos elementos comúns do mercado para tal fin. c) Solicitar a dispensa do despacho nos postos por causas xustificadas. d) Solicitar ao Concello a realización de obras ou reparacións necesarias nos elementos comúns do mercado que afecten ao funcionamento do posto. e) Traspasar a concesión do posto nas condicións e cos requisitos establecidos nesta ordenanza. f) Prorrogar o prazo da concesión segundo o establecido nesta ordenanza. g) Realizar obras no posto, previa autorización municipal. CAPÍTULO VI.–OBRAS, INSTALACIÓNS E SERVIZOS Artigo 36. As obras e instalacións que se realicen nos postos, requirirán a autorización previa do concello, que poderá impoñer a clase e a calidade dos materiais de construcción, as características estéticas, os modelos ou os tipos dos sistemas de ventilación, acondicionamento do aire, instalacións frigoríficas e cantas outras condicións considere axeitadas para manter a harmonía do recinto. Artigo 37. As obras e instalacións realizadas nos postos reverterán libres de cargas e gravames ao Concello unha vez extinguida a concesión Artigo 38.1.–Os concesionarios dos postos consentirán forzosamente a execución de obras de interese común ou necesarias para o funcionamento dos servizos que acorde o órgano municipal competente, sen que iso xere dereito a indemnización.2.–Non obstante o disposto no parágrafo anterior, se a consecuencia desas obras se impedise o exercicio da actividade ao titular, o canon concesional que, no seu caso, se establecese, diminuirá proporcionalmente ao tempo de interrupción forzosa da actividade comercial. CAPÍTULO VIII.–PROCEDEMENTO SANCIONADOR Artigo 39. O procedemento sancionador tramitarase segundo o disposto no Real decreto 1398/1993, do 24 de agosto, aproba o Regulamento do procedemento para o exercicio da potestade sancionadora. Artigo 40. Para os efectos desta ordenanza, as infraccións que nela se tipifican clasificaranse en leves, graves e moi graves. A prescrición das infraccións ao disposto nesta ordenanza rexerase polo disposto na Lei 30/1992, do 26 de novembro, reguladora do réxime xurídcio das Administracións Públicas e do procedemento adminstrativo común. Artigo 41. Terán a consideración de infracciósn leves as seguintes: a) Non manter nas debidas condicións de conservación e limpeza os postos, panos, envolturas e accesorios. b) Rebordar coa mercadoría ou materiais as dimensións do posto. c) Ocupar coa mercadoría os elementos comúns do mercado. d) Enlixar ou verter augas residuais nos corredores ou zonas comúns do mercado. e) Tratar con descortesía ao público, aos outros praceiros ou aos empregados municipais. f) Introducir mercadorías fóra do horario establecido. g) Depositar residuos fóra dos colectores habilitados ao efecto. h) Non empregar mandilón, luvas e gorro de protección. i) O incumprimento da obriga de comunicar ao concello que o posto non será rexentado persoalmente polo concesionario. Artigo 42. Consideraranse infraccións graves as seguintes: a) A desobediencia ás instruccións e ordes municipais. b) O peche do posto durante máis de dous meses sen motivo xustificado. c) Non ter as tarifas de prezos expostas ao público. d) A venda de alimentos sen as debidas condicións hixiénico- sanitarias. e) A venda de productos alimenticios nos postos fixos sen posuír o carné de manipulador de alimentos. f) A realización de obras menores que non afecten á estructura do posto carecendo de autorización municipal. g) A negativa a colaborar cos servizos de inspección. h) O incumprimento dos requisitos establecidos para a venda de productos nos postos eventuais. i) Situar o posto de venda eventual nunha ubicación distinta da autorizada. j) A comisión de dúas faltas leves nun período de doce meses. Artigo 43. Terán a consideraranse infraccións moi graves: a) Realizar transaccións non amparadas pola concesión. b) Manter o posto pechado durante máis de dous meses sen autorización municipal. c) Transmitir a concesión sen autorización municipal. d) Deteriorar gravemente as instalacións comúns da praza de abastos. e) Realizar obras no posto que afecten á súa estrutrua sen autorización municipal. f) A comisión de dúas faltas graves nun período de doce meses. Artigo 44. Pola comisión das infraccións tipificadas nesta ordenanza imporanse as seguintes sancións: a) Infraccións leves: multa de entre 90 euros e 600 euros. b) Infraccións graves: multa de entre 601 e 1.200 euros. c) Infraccións moi graves: multa de entre 1.201 e 3.000 euros. Artigo 45. As sancións tipificadas nesta ordenanza prescribirán de conformidade co previsto na Lei 30/1992, do 26 de novembro, reguladora do réxime xurídico das Administracións Públicas e do procedemento administrativo común. DISPOSICIÓN TRANSITORIA. As concesións de postos da praza de abastos outorgadas ao abeiro do disposto na Ordenanza reguladora dos dereitos ou taxas pola prestación do servizo de mercado de abastos do Concello de Porto do Son, aprobada pola súa Comisión de Facenda o 18 de maio de 1985, continuarán vixentes ata o transcurso do prazo dos cinco anos, contados desde o outorgamento da correspondente concesión ou da autorización da súa prórroga. Rematado o anterior prazo, as concesións declararanse extinguidas e será obxecto dun procedemento de adxudicación no que, a igualdade de condicións, terán preferencia os antigos concesionarios. DISPOSICIÓN DERROGATORIA. Derróganse cantas disposicións de igual ou inferior rango se opoñan ou contradigan esta ordenanza. DISPOSICIÓN FINAL. A presente ordenanza entrará en vigor unha vez aprobada definitivamente e publicado o seu texto íntegro no Boletín Oficial da Provincia, e transcorrido o prazo establecido no art.65.2 da Lei 7/1985, do 2 de abril, reguladora das bases do réxime local.” Contra o presente acordo poderá interporse polos interesados recurso contencioso- administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados desde o seguinte ao de publicación deste anuncio, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa. Porto do Son, 5 de setembro de 2012. O alcalde-presidente Asdo. José Luis Oujo Pouso